Case ID: 1169661
Sentence 14: Yuxarıda qeyd edildiyi kimi, iddiaçı borcunun olmaması barədə məlumatın müvafiq quruma verilməsi vəzifəsinin cavabdehə həvalə edilməsi barədə tələbini onunla əsaslandırır ki, onun adından, lakin onun xəbəri və icazəsi olmadan xx xxxxxxx 2011-ci il tarixdə krediti müqaviləsi bağlanmışdır və həmin müqavilə üzrə ödəniş cədvəlinin, eyni zamanda xəzinə məxaric orderinin onun tərəfindən imzalanmaması qanuni qüvvəyə minmiş hökmlə müəyyən edilmişdir.Mülki məhkəmə icraatının vəzifələrini müəyyən edən Azərbaycan Respublikasının Mülki Prosessual Məcəlləsinin 2-ci maddəsinin tələblərinə görə, mülki işlər və iqtisadi mübahisələr üzrə məhkəmə icraatının vəzifələri hər bir fiziki və yaxud hüquqi şəxsin Azərbaycan Respublikasının Konstitusiyasından, qanunlarından və digər normativ hüquqi aktlarından irəli gələn hüquq və mənafelərinin məhkəmədə təsdiq olunmasıdır.